

 Z A P I S N I K

36. sjednice Vijeća Mjesnog odbora Klaka,

održane 15. svibnja 2024.

u prostoru objekta mjesne samouprave, Zdenka Škreba 3, 

s početkom u 20,00 sati

NAZOČNI ČLANOVI VIJEĆA: Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Petra Horvat

NENAZOČNI ČLANOVI: Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 35. sjednice Vijeća, održane 22. travnja 2024. bez izmjena.
D N E V N I   R E D:

1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini – donošenje zaključka
2. Prigovor na nacrt Prometnog elaborata za ulicu Zdenka Škreba 26, 28

3. Prijedlog za postavljanje prometnih stupića i uspornika u Risnjačkoj ulici

4. Prijedlog izmicanja žardinjera ispred ŠRC Klaka, Aleja Blaža Jurišića 2
5. Pitanja, prijedlozi i obavijesti.

Ad 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. 
Vijeće jednoglasno, donosi

Z A K LJ U Č A K
o prijedlozima prioriteta za donošenje Plana komunalnih aktivnosti Gradske četvrti Gornja  Dubrava u 2025.
Predlaže se kao prioritete u Plan komunalnih aktivnosti Gradske četvrti Gornja Dubrava u 2024. uvrstiti izvođenje sljedećih radova, posloženih rednim brojevima po pravu prvenstva:
1. Dogradnja parkirališta uz Sportski centar Grana Klaka na katastarskoj čestici 2928, 80 m.

2. Sanacija pločnika na k.č. 4979, Klekovačka 30-32-34,  150 m.
3. Asfaltiranje južnog nogostupa Oporovečke ulice od Aleje tišine do Risnjačke 400 m.
4. Potpuna obnova asfaltnih staza u parkovima koji su omeđeni stambenim zgradama:

a) Aleja Blaža Jurišića 41-43-45 i 47-49, 160 m;

b) Aleja Blaža Jurišića 61-63-65 i 67-69, 160 m.

5. Izvedba biciklističke trake u Grižanskoj ulici sukladno prometnom elaboratu za Klaku, kojeg je izradila tvrtka Vedra inženjering, 550 m (ZG ceste bi trebale imati gotov troškovnik).
6. Rekonstrukcija parkirališta u ulici Mirka Deanovića 7-21, krpanje rupa i iscrtavanje parkirnih mjesta u dužini 150 m

Ad 2. Prigovor na nacrt Prometnog elaborata za ulicu Zdenka Škreba 26, 28
Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prigovoru na nacrt Prometnog elaborata za ulicu Zdenka Škreba 26, 28
Vijeće Mjesnog odbora Klaka je temeljem pregleda zaprimljenog materijala i situacije na terenu zaključilo:

1. da je razvidna razlika između zatečenog stanja temeljem kojeg se radio postojeći prometni elaborat Klaka i sadašnje situacije na terenu

2. da upućuje prigovor građana nadležnom gradskom uredu na pregled te traži promptnu reakciju i terenski izvid

3. da po izvršenom izvidu traži izvođenje iscrtavanja parkirnih mjesta na predmetnoj lokaciji.
Ad 3.  Prijedlog za postavljanje prometnih stupića i uspornika u Risnjačkoj ulici
Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu za postavljanje prometnih stupića i uspornika u Risnjačkoj ulici
I. Vijeće Mjesnog odbora Klaka je suglasno s prijedlogom postave uspornika s pješačkim prijelazom sjeverno od Risnjačke 1, a sukladno Prometnom elaboratu Klaka.
II. Vijeće Mjesnog odbora Klaka je suglasno s prijedlogom postave prometnih stupića na sjeverozapadni nogostup Risnjačke ulice zbog učestalog parkiranja vozila
Ad 4.  Prijedlog izmicanja žardinjera ispred ŠRC Klaka, Aleja Blaža Jurišića 2
 Članovi Vijeća primili su pisani materijal uz poziv.
Vijeće jednoglasno donosi

Z A K LJ U Č A K
o prijedlogu izmicanja žardinjera ispred ŠRC Klaka, Aleja Blaža Jurišića 2
I. Vijeće Mjesnog odbora Klaka je suglasno s prijedlogom izmicanja dviju betonskih žardinjera ispred ŠRC Klaka, Aleja Blaža Jurišića 2.
II.  Žardinjere je potrebno odmaknuti od ruba prometnice i pješačkog prijelaza radi povećanja vidljivosti pješaka. Umjesto žardinjera je potrebno postaviti prometni stupić.
Budući da nitko više ne traži riječ, predsjednik zaključuje sjednicu.

Završeno  u 21,30 sati.

KLASA: 024-08/24-003/1041
URBROJ: 251-13-11-5/010-24-2
Zagreb, 15. svibnja 2024.

Zapisnik sastavio Toma Kukoč,

predsjednik Vijeća

   Vijeća Mjesnog odbora 





















Toma Kukoč

